Arto Satonen

Arto Olavi Satonen (s. 20. lokakuuta 1966 Vammala) on suomalainen kokoomuslainen poliitikko. Satonen on toiminut kansanedustajana vuoden 2003 eduskuntavaaleista alkaen ja Orpon hallituksen työministerinä 20. kesäkuuta 2023 lähtien. Satonen toimi kokoomuksen eduskuntaryhmän puheenjohtajana vuosina 2014–2016. Hän on myös toiminut eduskunnan toisena varapuhemiehenä vuosina 2016–2018, useiden eduskunnan valiokuntien puheenjohtajana ja Yleisradion hallintoneuvoston puheenjohtajana vuosina 2019–2023. == Tausta == Satonen kirjoitti ylioppilaaksi Vammalan lukiosta vuonna 1985 ja valmistui ylioppilasmerkonomiksi Etelä-Satakunnan kauppaoppilaitoksesta vuonna 1989. Yhteiskuntatieteiden maisteriksi hän valmistui Lapin yliopistosta vuonna 1997. Satosen pro gradu -tutkielma käsitteli thatcherismia ja sen vaikutusta Ahon hallituksen politiikkaan. Hänellä on myös täydentäviä opintoja Cambridgen yliopistosta, jossa hänen pääaineensa oli Britannian talous ja politiikka. Satonen käsittelee thatcherismia hyvinvointiyhteiskunnan pelastusoppina pamfletissaan ”Hyvinvointiyhteiskunnan pelastusoppi: 16 murrettua myyttiä”, jossa hyvinvointivaltion käsitteestä on luovuttu. Raportissaan ”Realismia turvapaikkapolitiikkaan, resursseja kotoutumiseen: Kansanedustaja Arto Satosen raportti” Satonen yhdistää turvapaikkapolitiikkaa ja maahanmuuttoa. Satonen toimi kokoomuksen eduskuntaryhmän talouspoliittisena sihteerinä vuonna 1997, jolloin valtiovarainministeri Sauli Niinistön johdolla valmisteltiin Suomen liittymistä Euroopan unionin talous- ja rahaliitto EMU:hun ja yhteisvaluutta euroon.Arto Satosen ansioluettelo, satonen.fi Eduskunnan lisäksi Satonen on työskennellyt opettajana TAMK:n liiketaloudellisessa yksikössä ja opettanut myös HAMK:n Valkeakosken, PirAMK:n Ikaalisten ja SAMK:n Huittisten yksiköissä vuosina 1999–2003. Vuonna 1998 hän toimi myös vierailevana tutkijana Waikaton yliopistossa Uudessa-Seelannissa sekä vierailevana luennoitsijana Unkarissa, Virossa ja Latviassa vuonna 2000. Lisäksi Satonen on suorittanut ammatillista koulutusta ja toiminut useita vuosia yrittäjänä kaupan ja kiinteistöjen alalla. Satonen suoritti varusmiespalveluksensa Porin prikaatin kranaatinheitinkomppaniassa ja huoltokomppaniassa vuosina 1986–1987 ja on sotilasarvoltaan reservin alikersantti, ja hän on osallistunut maanpuolustuskursseille.Arto Satonen, eduskunta.fi == Poliittinen ura == Satonen on ollut Vammalan/Sastamalan kaupunginvaltuutettu yhtäjaksoisesti vuodesta 1997 lähtien. Hän toimi kaupunginvaltuuston puheenjohtajana vuosina 2001–2004. Viimeksi hän tuli valituksi Sastamalan kaupunginvaltuustoon kuntavaaleissa 2021 vaalikaudelle 2021–2025. Lisäksi hän on toiminut kansanedustajakautensa aikana kokoomuksen valtuustoryhmän puheenjohtajana vuosina 2005–2014. Vuonna 2008 Satonen nimettiin Pirkanmaan Kokoomuksen virallisesti asettamaksi varapuheenjohtajaehdokkaaksi kokoomuksen Tampereella 13.–15. kesäkuuta pidettyyn puoluekokoukseen, jossa hän jäi äänestyksen jälkeen 19 äänen päähän varapuheenjohtajaksi valinnasta.Satonen Pirkanmaan Kokoomuksen varapuheenjohtajaehdokkaaksi, sopuli.fiArto Satonen nousi Kokoomuksen ryhmäjohtajistoon, Satosen äänimäärä varapuheenjohtajaäänestyksessä Tampereen puoluekokouksessa 2008, verkkouutiset.fi === Kansanedustajana === Satonen oli ensi kertaa ehdolla kansanedustajaksi vuoden 1999 eduskuntavaaleissa ja sai 2 130 ääntä, mutta jäi toiseksi varakansanedustajaksi.Arto Satosen äänimäärä eduskuntavaaleissa 1999, tilastokeskus.fi Hän oli ehdolla Satakunnan vaalipiiristä, koska hänen kotikuntansa Vammala (nykyisin Sastamala) kuului vielä tuolloin Satakuntaan. Vuoden 2003 eduskuntavaaleissa Satonen valittiin ensimmäistä kertaa eduskuntaan 4 024 äänellä Pirkanmaan vaalipiirissä.Arto Satosen äänimäärä eduskuntavaaleissa 2003, tilastokeskus.fi Vaalikaudella Satonen toimi perustuslakivaliokunnan jäsenenä, työelämä- ja tasa-arvovaliokunnan varajäsenenä ja jäsenenä sekä sivistysvaliokunnan varajäsenenä. Vuoden 2007 eduskuntavaaleissa Satonen valittiin jatkokaudelle 6 678 äänellä.-namespace:0E2007/s/valitut/hamepohjvpval.htm Arto Satosen äänimäärä eduskuntavaaleissa 2007, vaalit.fi Vaalikauden aikana hän toimi työelämä- ja tasa-arvovaliokunnan jäsenenä ja puheenjohtajana, lakivaliokunnan jäsenenä, maa- ja metsätalousvaliokunnan jäsenenä, suuren valiokunnan varajäsenenä sekä valtiovarainvaliokunnan varajäsenenä. Vuonna 2009 Satonen oli päävastuussa kokoomuksen eduskuntaryhmän maahanmuuttoraportin ”Realismia turvapaikkapolitiikkaan, resursseja kotoutumiseen” valmistelusta ja julkaisusta.Kokoomuksen eduskuntaryhmän maahanmuuttoraportti julkistettiin, 2009, kokoomus.fi Satosen vuonna 2007 erään diakonin yhteydenoton jälkeen tekemä lakialoite johti vuonna 2011 hyväksyttyyn työsopimuslain muutokseen,Diakonin avunpyyntö jalostui lähes valmiiksi laiksi, Turun Sanomat joka paransi hallituksen esityksen mukaan ”työntekijöiden mahdollisuuksia jäädä väliaikaisesti pois työstä perheenjäsenen hoitamiseksi” (omaishoito) ja se turvasi työntekijälle ”eräin edellytyksin mahdollisuuden palata työhön” sovitun poissaoloajan aikana tai sen jälkeenHallituksen esitys eduskunnalle laiksi työsopimuslain muuttamisesta 263/2010, finlex.fi. Vuoden 2011 eduskuntavaaleissa Satonen valittiin kolmannelle kaudelle 7 021 äänellä.-namespace:0E2011/s/valitut/hamepohjvpval.htm Arto Satosen äänimäärä eduskuntavaaleissa 2011, vaalit.fi Vaalikaudella hän toimi liikenne- ja viestintävaliokunnan puheenjohtajana, jäsenenä ja varajäsenenä, maa- ja metsätalousvaliokunnan jäsenenä, työelämä- ja tasa-arvovaliokunnan jäsenenä ja varajäsenenä sekä perustuslakivaliokunnan varajäsenenä. Lisäksi Satonen valittiin Yleisradion hallintoneuvoston jäseksi maaliskuusta 2013 alkaen. Satonen valittiin 13. marraskuuta 2012 kokoomuksen eduskuntaryhmän toiseksi varapuheenjohtajaksi Petteri Orpon tilalle, kun Orpo nimitettiin eduskuntaryhmän puheenjohtajaksi,Satosesta Kokoomuksen eduskuntaryhmän puheenjohtaja, aamulehti.fi ja 23. kesäkuuta 2014 eduskuntaryhmän puheenjohtajaksi. Vuoden 2015 eduskuntavaaleissa Satonen valittiin neljännelle kaudelle eduskuntaan 5 339 äänellä. Vaalikaudella hän toimi suuren valiokunnan puheenjohtajana ja jäsenenä, maa- ja metsätalousvaliokunnan jäsenenä, liikenne- ja viestintävaliokunnan jäsenenä ja varajäsenenä, perustuslakivaliokunnan jäsenenä, työelämä- ja tasa-arvovaliokunnan varajäsenenä, ulkoasiainvaliokunnan varajäsenenä sekä sosiaali- ja terveysvaliokunnan varajäsenenä. Vuoden 2019 eduskuntavaaleissa Satonen valittiin viidennelle kaudelle eduskuntaan 5 126 äänellä. Vaalikaudella hän toimi suuren valiokunnan jäsenenä, työelämä- ja tasa-arvovaliokunnan jäsenenä, maa- ja metsätalousvaliokunnan jäsenenä, ulkoasiainvaliokunnan varajäsenenä, sosiaali- ja terveysvaliokunnan varajäsenenä sekä perustuslakivaliokunnan varajäsenenä. Vuoden 2023 eduskuntavaaleissa Satonen valittiin kuudennelle kaudelle eduskuntaan 6 029 äänellä. === Työministerinä === Vuoden 2023 eduskuntavaalien jälkeen Satonen oli mukana hallitusneuvotteluissa johtamassa sosiaaliturvaa, työlainsäädäntöä ja kansainvälistä rekrytointia käsittelevää Hyvinvointi syntyy työstä -neuvottelupöytää, ja hänet nimitettiin pääministeri Petteri Orpon hallituksen työministeriksi 20.6.2023. Työministerinä Satonen on ajanut hallituksen työmarkkinauudistuksia ja puolustanut niitä julkisuudessa etenkin ammattiyhdistysliikkeen kritiikiltä. Lokakuussa 2023 Satosen ja ympäristö- ja ilmastoministeri Kai Mykkäsen valtiosihteerinä toiminut Timo Jaatinen nimitettiin työ- ja elinkeinoministeriön kansliapäälliköksi. Nimitystä pidettiin oppositiossa poliittisena virkanimityksenä. Satonen on julkisuudessa perustellut hallituksen suunitelmaa rajoittaa poliittisten lakkojen kesto enintään vuorokaudeksi väittämällä, että Ruotsissa poliittiset lakot on käytännössä rajattu 2–3 tuntiin. Väitteen on kuitenkin kiistänyt esimerkiksi emeritusprofessori Niklas Bruun, jonka mukaan Ruotsissa on katsottu, etteivät poliittiset lakot voi kestää kovin pitkään, mutta ei ole mitään ennakkopäätöstä, jossa niiden kesto olisi rajattu pariin tuntiin. Helmikuussa 2024 työmarkkinoita käsitelleessä välikysymyskeskustelussa Satonen perusteli väitettään Ruotsin sovittelutoimiston päälakimiehen Per Ewaldssonin Kauppalehdessä vasta julkaistulla haastattelulla, jossa tämä totesi, että poliittinen lakko-oikeus on Ruotsissa rajoitettu käytännössä muutamaan tuntiin. Myöhemmin Ewaldsson kuitenkin totesi Helsingin Sanomille, ettei Ruotsissa ole oikeuskäytäntöä, josta voitaisiin päätellä jokin tietty aikaraja poliittisille lakoille. Maaliskuun alussa SDP:n eduskuntaryhmä esitti epäluottamuslausetta Satoselle asian vuoksi. Satonen lupasi pyytää väitettään anteeksi, jos eduskunnan työelämä- ja tasa-arvovaliokunta kuulee Ewaldssonia ja tämän Kauppalaehdessä antama tieto osoittautuu vääräksi. Luottamusäänestyksessä Satonen sai eduskunnan luottamuksen äänin 92–56. == Luottamustehtäviä == Satonen oli Pirkanmaan sairaanhoitopiirin hallituksen jäsen vuosina 2005–2009. Vuodesta 2009 hän on ollut sairaanhoitopiirin valtuuston puheenjohtaja. Hän on ollut myös Veikkauksen hallintoneuvoston jäsen. Satonen on Sastamalassa Vanhan kirjallisuuden päivät -kulttuuritapahtuman järjestävän yhdistyksen varapuheenjohtaja (2002–). Aiemmin Satonen on toiminut Suomen olympiakomitean valtuuskunnan jäsenenä (2004–2007), Suomen Keskusshakkiliiton puheenjohtajana (2004–2007) ja Finnfundin hallintoneuvoston jäsenenä (2004–2011). Lisäksi Satonen on toiminut Suomen Lentopalloliiton puheenjohtajana (2012–2014) == Julkaisutoiminta == Vuonna 2014 Satonen julkaisi omakustannekirjan Hyvinvointi yhteiskunnanpelastusoppi – 16 murrettua myyttiä. Kirjassa Satonen käy läpi 16 poliittisessa keskustelussa usein toistuvaa väitettä, joita useat poliitikot pitävät esillä ja monet suomalaiset kannattavat. Vuonna 2021 Satoselta ilmestyi omakustannekirja Alueiden kosto ja voidaanko se välttää? Tässä pamfletissa paneudutaan eriytyvään aluekehitykseen, millä on ollut useissa maissa isoja poliittisia seurauksia. Pamfletissa käsitellään sitä, mikä yhdistää Brexitiä, Ranskan keltaliivejä ja Donald Trumpin valintaa Yhdysvaltain vuoden 2016 presidentinvaaleissa. === Teokset === * * * ==Yksityiselämä== Satonen vietti lapsuutensa ja nuoruutensa Vammalassa, ja hänen isänsä oli K-kauppias Toivo SatonenArto Satonen eduskuntamatrikkelissa. Shakissa hän saavutti 1990-luvulla kansallisen mestarin arvon. Pelaajauransa ohella Satonen toimi kaksi kautta silloisen Suomen keskusshakkiliiton puheenjohtajana 2004–2007. Hän sijoittui syksyllä 2010 kolmanneksi shakin avoimissa Suomen mestaruuskilpailuissa ja oli mukana voittamassa Vammalan Shakkikerhon ensimmäistä nopean shakin joukkueiden Suomen mestaruutta vuonna 2012.Vammalan shakkikerho voitti Suomen mestaruuden, 2012, Tyrvään Sanomat == Lähteet == == Aiheesta muualla == * * Arto Satosen kotisivut * * Arto Satosen valtiopäivätoimet eduskunnan sivustolla * Arto Satosen kysymykset eduskunnan sivustolla * Arto Satosen lakialoitteet eduskunnan sivustolla * Arto Satosen täysistuntopuheet eduskunnan sivustolla Luokka:Nykyiset kansanedustajat Luokka:Pirkanmaan vaalipiiri Luokka:Vammalan kaupunginvaltuutetut Luokka:Sastamalan kaupunginvaltuutetut Luokka:Kansallisen Kokoomuksen poliitikot Luokka:Suomen työministerit Luokka:Suomen nykyiset ministerit Luokka:Suomalaiset yrittäjät Luokka:Suomalaiset opettajat Luokka:Vuonna 1966 syntyneet Luokka:Elävät henkilöt